וילהלמינה ובר פורלונג

וילהלמינה ובר פורלונג (באנגלית: Wilhelmina Weber Furlong; 1878–1962) הייתה אמנית ומורה אמריקאית.<ref>The Biography of Wilhelmina Weber Furlong: The Treasured Collection of Golden Heart Farm by Clint B. Weber,</ref>

בין הציירים המודרניסטיים האוונגרדיים הראשונים של אמריקה, ובר פורלונג הייתה חלוצה בציור טבע דומם מודרני אימפרסיוניסטי ומודרני אקספרסיוניסטי בתחילת המאה העשרים.

היא נחשבת כציירת המודרניסטית הראשונה. דרכה של פורלונג משקפת מאבקים דומים של נשים אמניות במהלך סוף שנות המאה ה-19 ותחילת המאה ה-20, שמצאו את עצמן כפופות לטעמם של ציירים ריאליסטים שהתנגדו למודרניזם באמנות.<ref>america's First Female Modern Artists Local The Biography & Catalogue, August 7, 2012. The Weber Furlong Press, New York. July 19, 2012.</ref>

== ביוגרפיה ==
הקריירה האמנותית הארוכה והפעילה של ובר פורלונג הייתה מ־1892 עד 1962, במהלכן היא שגשגה כאמנית מודרניסטית שעבדה בסנט. לואיס, מקסיקו סיטי, ניו יורק ופריז. החל משנת 1892, ובר פורלונג קיבלה הדרכה על ידי אמנים כולל אמיל קרלסן, ויליאם מריט צ'ייס ואדמונד ה. וורפל. היא הייתה בפריז מ-1897 עד 1906, שם למדה בסלון הסתיו במשך שלוש שנים והתוודעה לפבלו פיקאסו, פול סזאן ואחרים שהציגו בסלון פריז. מ-1906 עד 1913, ובר פורלונג ציירה במקסיקו סיטי לפני שעברה לניו יורק, שם התגוררה ועבדה עד 1947. בעודה מתגוררת בניו יורק, ובר פורלונג עבדה במתחמים הכפריים של גלנס פולס, ניו יורק וניו בולטון לנדינג, ניו יורק, שם אירחה אמנים עמיתים מ-1952 עד 1962.<ref>"Artist Honored in Glens Falls, Woman Painter Was at Forefront of Modern Change July 12, 2013". Wilhelmina Weber Furlong New York State Historic Marker and Documentary Film. Post Star Glens Falls, New York.</ref>

באמריקה, מעגל החברים והמכרים המשמעותי של ובר פורלונג כולל את ג'ון גרהם, וילם דה קונינג, דייוויד סמית', דורותי דהנר, ג'ין שרלוט, אדוארד הופר, אלכסנדר קלדר, רוקוול וסאלי קנט, תומאס הארט בנטון, אלן טאקר, מקס ובר ורבים אחרים. כסטודנטית, היא הייתה קשורה לליגת הסטודנטים לאמנות של ניו יורק עוד לפני 1900. בשנת 1913 החלה למלא תפקיד רציני בתחום האמנות של ניו יורק בליגת הסטודנטים לאמנות יחד עם בעלה האומן אף הוא. היא לימדה אמנות במשך יותר מ-56 שנים בניו יורק והייתה פעילה במועדון ויטני במהלך השנים המעצבות של הארגון בעיר ניו יורק. ב-1923 הציגה ובר פורלונג בליגת האדריכלות של ניו יורק.

== מורשת והצטיינות ==
שלט הנצחה של ניו-יורק לציירת
בבולטון לנדינג, ניו יורק, היה קשר הדוק לובר פורלונג עם הפסל דייוויד סמית' וידועה כאחראית להבאתו למקום עם אשתו דורותי דהנר הפסלת והציירת. עבודותיה של ובר פורלונג מוצגות בתצוגה קבועה במוזיאון בולטון.

אוסף הייד בגלנס פולס, ניו יורק הציג את יצירותיה של וילהלמינה וובר פורלונג מאז 1966, שם הם הציגו רטרוספקטיבה מרכזית של האמנית לאחר מותה ב-1962. מוזיאון טאנג בסקידמור קולג' מחזיק בעבודה של ובר פורלונג שהוצגה מאז 1952.

באביב 2012, וילהלמינה ובר פורלונג הפכה לנושא של סרט תיעודי המבוסס על הביוגרפיה על חייה כאישה המודרניסטית האמריקנית הפופולרית. תצוגה קבועה של עבודתה נמצאת במוזיאון ההיסטוריה של העיר בולטון לנדינג, ניו יורק.<ref>"America's First Female Modern Artists Local, August 7, 2012". Wilhelmina Weber Furlong Documentary Film & Biography. Look TV Glens Falls, New York.</ref>

ב-23 ביולי 2013 אישרה המועצה של העיר גלנס, ניו יורק החלטה להציב סמן היסטורי על שמה, במרכז העיר גלנס פולס ליד בניין העירייה.

שנות חייה האחרונות בילתה בגלנס פולס, שם היא גרה ולימדה בסטודיו שלה ברחוב רידג' עד מותה ב-1962.<ref>"Weber Furlong Historic marker dedication". Wilhelmina Weber Furlong on Lake George New York. Time Warner Cable Albany NY.</ref>

== קישורים חיצוניים ==

== הערות שוליים ==

קטגוריה:ציירות אמריקאיות
קטגוריה:אמריקאיות שנולדו ב-1878
קטגוריה:אמריקאים שנולדו ב-1878
קטגוריה:אמריקאיות שנפטרו ב-1962
קטגוריה:אמריקאים שנפטרו ב-1962